પ્રજાસત્‍તાક પર્વ નિમિત્‍તે પરેડ કમાન્‍ડરના નેતૃત્‍વમાં પોલીસ પ્‍લાટુન, હોમગાર્ડ પ્‍લાટુન, ગ્રામ રક્ષક દળ, જુનિયર-સિનિયર એન.સી.સી., અશ્વ દળ તેમજ પોલીસ બેન્‍ડની ટીમોએ શાનદાર પરેડમાં ભાગ લઇ રાષ્‍ટ્રધ્‍વજને સલામી આપી હતી. જયારે હિંમતનગર વિવિધ શાળા અને હાઇસ્‍કુલના બાળકો ધ્‍વારા સૂર્ય નમસ્‍કાર, દેશભકિત ગીત, અંગ કસરત, યોગાસન તેમજ સાંસ્‍કૃતિક કાર્યક્રમ રજુ કરાયા હતા. જેમાં પોશીનાની કસ્તૂરબા વિધાલયની આદિજાતિ બાળોઓ દ્રારા કરવામાં આવેલ કરાટે નિદર્શને આકર્ષણ જમાવ્યું હતું.